Min 5 årige oldenborg hoppe har faktisk altid døjet med sin med mave, og aner ikke om det er wrappen hun ikke tåler eller det er krybbefoderet. Hun har igennem årene fået forskellige foder mærker og der har maven været det samme. Hun har altid fået wrap som er ret tør og det kan desværre ikke være anderledes, da vi ikke har mulighed for opbevaring af hø og samt hun har tendens til at hoste ved fodring med hø. I år er den dårlige mave først startet efter vi begyndte med krybbefoderet. Vi åbnede en wrapballe tidligt hvor de samtidigt fik vitaminbolcher, det reagerede maven ikke på. Så fodrede vi med hø en periode og samtidigt opstartede krybbefoder, der reagerede hun en smule med maven. Nu har vi igen fodret med wrap i en 10 dage og krybbefoder og nu er maven helt tosset. Hendes @!#$ er egentligt ok, lidt til den våde side. Problemet er at hun ind i mellem hun skider der kommer der sprøjter hun med helt flydende væske, hvis man kan sige det sådan. Håber i kan forstå sammenhængen i den lange smøre her. Det skal siges vi fodrer med pavo care4life pt. Hvad tænker i jeg kan gøre? har i nogen erfaringer evt.? Stine
Jeg har en 8-årig oldenborg vallak, som gør nøjagtig det samme, og jeg har erfaret, at det er wrap, han ikke kan tåle. Hø og frøgræs reagerer han overhovedet ikke på, men så snart pH-værdien falder, som den gør i wrap, så laver han også disse vandede sprøjt ind imellem, som drypper/løber ned mellem lårene på ham - pærerne er samtidig relativt pæne, lidt til den våde side, som på din hoppe, men ikke splattede. Jeg har løst det ved at blande hans wrap op med god vårbyghalm. 2 kg. halm til 6 kg. wrap har løst problemet for min hest. Han kan stadig lejlighedsvis dryppe lidt 'vand' ud, men det tilskriver jeg det våde vejr p.t., for jeg har stadig lidt græs, som de også går og piller i. Mine heste går i løsdrift og får wrapblandingen i en kasse, og jeg blander det så godt, at de ikke kan sortere halmen fra, uden at de skal spise meeeget langsomt (og det gider de som regel ikke, så det meste ryger med indenbords   ). Det er lidt besværligt, men som sagt virker det her, så hvis du har mulighed for at blande din hoppes wrap med halm, så var det måske en løsning for dig også? 
Min gamle hoppe har ingen problemer med maven når hun går på græs, men når hun kommer på stald, så går det helt galt. Har også været langt omkring i foderjunglen...   Skiftede til havens hestefoder og er super tilfreds med deres foder.   x 10. Især hendes hove er blevet mærkbare bedre i stand! Efter vi er begyndt at bruge opblødte roepiller er problemet næsten forsvundet.  En af de unge havde tendens til løs mave, men den har ikke haft problemet siden roepille-grat indtog foderplanen.  Hvordan det hænger sammen at saftigt græs giver tør mave og tør vinterfoder giver løs mave er mig en gåde, men roepillerne er løsningen på maveproblemer her i stalden. Bonus er at det er billigt. 
Min tanke er at det er wrappen hun ikke kan tåle. Men det er bare noget møg hvis det er det, for hø er ikke en mulighed på grund af hendes allergi/hoste. Overvejer og prøve at skifte krybbefoderet og så se hvad der sker.
Hej jeg har en varmblods valak på 14 år som har samme problem som jeres andres. Jeg har løst problemet næsten, ved at fodre ham med hørfrø tøre. Man kan godt give almindelige hørfrø for at se om det har nogen virkning, de skal fodres tøre, hvis det hjælper kan du se det på boksen og numsen allerede dagen efter. Man kan kun give dem 100 gr om dagen jeg har delt det på alle tre måltider. Hvis man skal give hørfrø fast skal de være varme behandlet og der har hippolyt nogle som hedder linustar, 3 kg koster 165 kr og holder laaang tid. Min hest tåler heller ikke tørt hø. Han får tør wrap og Pavo natures bedst.
Har tidligere brugt hørfrø i adskillige år, men har ikke haft nær den effekt som jeg har af at bruge roepiller (i 10 måneder..). Roepiller er besværlige når de skal blødes ud i 10 - 12 timer inden udfodring. De ser   ud og hestene minder mest om grise der får vådfoder når de spiser det, men deres maver er top fine, deres pels er flot og blank, så jeg syntes klart det er besværet værd. Selv føllet er helt pjattet med det.. Desuden så er foderplanen forenklet en del siden der kom roepiller på menúkortet. Jeg fodre ikke med roepiller for min skyld (det er billigt foder) men fordi hestene gerne vil have dem. 
Jeg har svaret i en anden tråd, som godt kunne være samme problem som dit. Har nemlig selv oplevet at groft tør wrap slog maven istykker pge de meget grove fibre, som mange hestemaver/tarme har svært ved at nedbryde. Vores løsning blev helt blødt wrap af næsten rent græs fra 2 slet med lavt sukker. Bare det at halvdelen af hesten hø og wrap blev udskiftet med dette gjorde underværker.
Jeg har også en oldenborg som har rigtig sart mave, men det problem har jeg løst ved at hun får gær kultur daglig. Inden da har jeg nemlig også prøvet ALT, men intet hjalp. Men det her gær kultur er simpelthen guld værd, det har lige løst alle problemer 
stald har vi mine som er let løse i maven (Og som fungerer hvis de kan få helt våd wrap   ) - og en som virkelig har løbemave - men alle som en har fået løst problemet med samme fodring som sidste år - og en god sjat salt i foderet.
Jeg er glad for at høre at andre har succes med hø ad libitum. Jeg har ikke før de er kommet hjem at stå haft mulighed for at bestemme helt over deres foderplan, og har heller ikke før rigtig sat mig ind i hvad der er bedst for hesten. Jeg har bare levet i den tro at andre har styr på det. HELDIGVIS har jeg nu selv brugt meget tid på at læse mig fremtil hvad der er bedst for en hestemave, og kan nu se at mine heste efter hvad jeg har fundet frem til har haft en dårlig "levestil" på meget halm, og begrænset hø. Her er det dog kun de 2 store jeg snakker om. De 2 små har jeg endnu ikke haft så længe, og har vist førhen haft okay mulighed for hø. Derimod ligner de begge balloner pga. at de ikke har været behandlet for orm (den ene i en længere periode), som der er styr på nu. Jeg må indrømme at det "piner" mig lidt ligenu at se dem stå næsten konstant ved høet, og bare æde sig fede... Men jeg er kommet fremtil at dette er altså det bedste for en hestemave, så jeg håber så inderligt at de snart finder ud af at der altså hele tiden er mad. Nu er jeg også rigtig gode venner med ejeren af det tidligere opstaldningssted til de 2 store, hvor der lige nu står 2 shetlænder kun på en kost af halm i den tro at det er sundt når de er tykke, udfra hvad hun har fået fortalt af folk. Jeg håber også at hun vil begynde at ændre det i en ny retning når jeg får snakket med hende, da det umuligt kan være godt for maven..
Så vidt jeg har forstået, betyder ad libitum, at det er ubegrænset? Det har jeg kun én, der får, de to andre får i småmaskede net i stedet. Dette fordi den ene aldrig får spist nok, mens de to andre altid får spist for meget. Samtidig med forskelle i spisetempo har de også vidt forskellige energibehov - og den største energisluger er selvfølgelig også den, der spiser langsomst, det er klart  Så den bliver også nødt til at blive fodret udover høet om vinteren, det har de andre strengt taget ikke behov for. Det er kun om vinteren mine har hele døgnet; Så længe de har græs på foldene, får de ikke wrap på folden og en del af året går de jo ude det meste af døgnet på græs. Men den del af året, hvor de får ad lib, fungerer de fint - det er langt sværere at holde dem slanke på det ellers relativt magre sommergræs, vi har. Mine har efterhånden fundet en rytme, hvor de sjældent tømmer deres net. Den gamle, som har levet de første ti år af sit liv med langt mindre hø kommer vist aldrig rigtigt til at tro på, at det ikke slipper op, men mine unge ser ud til at finde ud af det. Den ene havde ellers lige haft en enkelt vintersæson med meget lidt hø tildelt inden jeg fik ham hjem og var en værre slughals, men han spiser mere normalt nu. Hvis de spiser for hurtigt kan du fx:  - Lægge to net omkring wrappen, så det er sværere at få ud - Stoppe halvt halm /halvt wrap (eller hø) i nettene - Hænge nettene løst fra loftet midt i de hele ligesom en boksebold, så det er sværere for hesten at få til at hænge stille og dermed sværere at få wrappen ud. Det får dem også gerne til at "pille" det forsigtigere ud i stedet for at hive og flå som nogle af dem gør. Tror det er bedre for deres halse.... Hvis det altså kan lade sig gøre 
Jeg havde fra starten af også hængt nettet på vores bjælke i stalden, og det at den hang gjorde også at det tog længere tid for dem, da den selvfølgelig gynger.... Men ud fra hvad jeg har læst er det ikke en særlig sund hovedstilling for dem, at de skal strække halsen for at nå den?.. Så nu er den kommet ned af mod jorden (op mod væggen), og det gør det altså en del nemmmere for dem at få fat i når de trykker mulen mod... Meningen var at den fra start af skulle være mellem 2 pæle, men den ide har jeg droppet hvertfald indtil sommer, for det får jeg altså bare ikke gjort så det er lavet ordetligt, også med vinteren i vente synes jeg ikke den er holdbar.
Her hos os har vi 2 styks shetlænder der går med hø a libitum i slowfeedernet. De spiser omkring 8-10 kg hø om dagen. Nogle dage er nettene tomme før andre dage, men er nogrt de selv regulerer efter vejr osv   ville ALDRIG fodre på andre måder efter at have set hvor harmonisk fodring kan være.... Puha... Og her er ingen fede ponyer, men derimod ponyer der taber sig lidt, men er vist et "luksus" problem  man kan ikke sulte en hest til at tabe sig  her har de også halm til rådighed men det fordi de selv regulerer når de har brug for noget træstof, så går de fra høet for at få en bod halm 
Maya, det kan jo være at du ville få nogle andre problemstilliger hvis du havde nogle andre heste, ingen heste er ens man tror nogen gange at man har fundet de vises sten,- og så får man en hest som bare ikke fungerer med ens løsninger, og så skal man være kreativ, og ændre på tingene her har vi fuldfed nordsvensk brugshest, fuldblod, traver og shettere,- i to løsdrifte,- men for pokker hvor er det næsten umuligt at sørge for forhold hvor alle fungerer optimalt...